Ahmad Khatib Al-Minangkabawi adolah ulama besar Indonesia asli Minangkabau nan manjadi Imam Besar Masjidil Haram Mekkah partamo dari urang non Arab.
Namo lengkapnyo adolah Ahmad Khatib bin Abdul Latif al-Minangkabawi, lahia di Koto Tuo - Balai Gurah, IV Angkek Canduang, Agam, Sumatera Barat, pado hari Senin 6 Dzulhijjah 1276 H (1860 Masehi), wafat di Mekkah hari Senin 8 Jumadil Awal 1334 H (1916 M)....
Awal barado di Mekkah, liau baguru jo banyak ulama terkenal di sinan cando Sayyid Bakri Syatha, Sayyid Ahmad bin Zaini Dahlan, jo Syekh Muhammad bin Sulaiman Hasbullah al-Makkiy.
Banyak murid Ahmad Khatib Al-Minangkabawi nan liau ajakan fiqih Syafi'i. Nan akhianyo manjadi ulama-ulama hebat di Indonesia, cando Abdul Karim Amrullah (Haji Rasul) ayah dari Buya Hamka; Syaikh Muhammad Jamil Jambek, Bukittinggi; Syaikh Sulaiman Ar-Rasuli, Canduang, Bukittinggi, Syaikh Muhammad Jamil Jaho Padang Panjang, Syaikh Abbas Qadhi Ladang Lawas Bukittinggi, Syaikh Abbas Abdullah Padang Japang Suliki, Syaikh Khatib Ali Padang, Syaikh Ibrahim Musa Parabek, Syaikh Mustafa Husein, Purba Baru, Mandailing, dan Syaikh Hasan Maksum, Medan. Jo K.H. Hasyim Asy'ari sarato K.H. Ahmad Dahlan, duo ulama nan masiang-masiang mambuek organisasi Islam paliang gadang di Indonesia, Nahdatul Ulama (NU) jo Muhammadiyah.
Ahmad Khatib Al-Minangkabawi adolah tiang tangah dari mazhab Syafi'i dalam dunia Islam pado permulaan abad ke XX. beLiau pun dikenal sebagai ulama nan sangaik peduli jo pencerdasan umat. imam Masjidil Haram ko adolah ilmuan nan menguasai ilmu fiqih, sejarah, aljabar, ilmu falak, ilmu hitung, jo ilmu ukur (geometri).
''Dari berbagai sumber"
min_Latn min_Latn min_Latn min_Latn min_Latn bjn_Latn